
VILJANDI LINNAVOLIKOGU

OTSUS

27. august 2026   nr

Viljandi Nukuteatri funktsioonide lõpetamine
Sakala Keskuse struktuuris


1955. aastal asutatud Viljandi Nukuteater tegutseb augustist 2025 (mil Viljandi Nukuteater kui eraldiseisev munitsipaalasutus kaotati) Sakala Keskuse koosseisus.

Viljandi linna koalitsiooni üheks eesmärgiks on kujundada ümber munitsipaalasutuse Sakala Keskuse koosseisus tegutseva Viljandi Nukuteatri tegevus. Viljandi Linnavalitsuse soov on kujundada Viljandi Nukuteater kaasaegseks, professionaalseks, kogukonda kaasavaks ning traditsiooni hoidvaks asutuseks. Tegevust soovitakse jätkata teenuse osutajaga, kes tegeleb nukukunsti arendamise ja Viljandi Nukuteatri tegevuse korraldamisega Viljandi linnas. Teenuse pakkuja peab tagama, hoidma ja edendama klassikalise nukuteatri traditsioone ning looma ja vahendama nukuetendusi erinevatele sihtgruppidele. Üheks põhjuseks teenusepakkuja otsimiseks on asjaolu, et Viljandi Nukuteatri ülalpidamiskulud võrreldes omatuluga on ebaproportsionaalselt suured. Tegevuse ümberkujundamine võimaldab vähendada ka Viljandi linna eelarve kulusid.

Kohaliku omavalitsuse korralduse seaduse § 22 lõike 1 punkti 34, Viljandi linna põhimääruse § 30 lõike 2 alusel ning arvestades Viljandi Linnavalitsuse ettepanekut Viljandi Linnavolikogu

o t s u s t a b:

1. Lõpetada Viljandi Nukuteatri tegevus munitsipaalasutuse Sakala Keskuse koosseisus alates 3.09.2026.

2. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:
1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;
2) kaebuse Tartu Halduskohtule aadressil trthktartu.menetlus@kohus.ee või Kalevi tn 1, 51010 Tartu.

3. Otsus jõustub teatavakstegemisest.


(allkirjastatud digitaalselt)
Helir-Valdor Seeder
linnavolikogu esimees

Seletuskiri
Viljandi Nukuteatri funktsioonide lõpetamine Sakala Keskuse struktuuris


Eelnõu eesmärk on lõpetada Viljandi Nukuteatri tegevus munitsipaalasutuse koosseisus.

1955. aastal rajatud Viljandi Nukuteater tegutseb augustist 2025 Sakala Keskuse koosseisus. Viljandi linna koalitsiooni üheks eesmärgiks on kujundada ümber munitsipaalasutuse Sakala Keskuse koosseisus tegutseva Viljandi Nukuteatri tegevus. Peamiseks põhjuseks on soov läbi ümberkujundamise saada  kaasaegne, professionaalne, kogukonda kaasav ning traditsiooni hoidev Viljandi Nukuteater. Samuti on põhjuseks asjaolu, et Viljandi Nukuteatri omatulu on viimastel aastatel olnud väike, samas kulud ebaproportsionaalselt suured võrreldes tuludega. Tegevuse ümberkujundamine võimaldab vähendada ka Viljandi linna eelarves kulusid.

Edaspidist tegevust soovitakse jätkata teenuse osutajaga, kes tegeleb nukukunsti arendamise ja Viljandi Nukuteatri tegevuse korraldamisega Viljandi linnas. Teenuse pakkuja peab säilitama ja edendama klassikalise nukuteatri traditsiooni, luues ning vahendades nukuetendusi erinevatele vanusegruppidele.

Eelnõu kohaselt lõpetatakse Viljandi Nukuteatri tegevus munitsipaalasutuse Sakala Keskuse koosseisus alates 03.09.2026 ning koondatakse praegused teatri töötajad.

1. Hetkel Viljandi Nukuteater Sakala Keskuse koosseisus nukuteatri struktuur:
	teatri loominguline juht			1,0 ametikoht
	lavameister					0,5 ametikoht
	projekti- ja kommunikatsioonijuht		0,5 ametikoht
	tehniline töötaja (heli ja valgustehnik)	0,2 ametikoht
	administraator					0,2 ametikoht

Näitelejad tegutsevad võlaõiguslike lepingute alusel, kus tasustatud on vaid etendatud etendused, mitte proovid.

2. Sakala Keskuse eelarves on Viljandi Nukuteatri eelarve ning täitmise väljavõte seisuga 10.08.2026 järgmine:
	 
	eelarve 2025
	täitmine 2025
	eelarve 2026
	täitmine 10.08.26

	TULUD KOKKU
	12 742,00
	13 575,45
	7 442,00
	8 924,13

	etendus- ja kontserdiasutuste tasulised teenused
	7 442,00
	8 275,45
	7 442,00
	5 424,13

	KULKA toetus festivalile „Teater kohvris“
	5 300,00
	5 300,00
	
	3 500,00

	

	KULUD KOKKU
	93 443,00
	90 411,33
	91 994,00
	55 144,40

	Tööjõukulud
	57 346,00
	57 901,54
	59 443,00
	36 771,42

	Majandamiskulud
	11 106,00
	7 322,80
	5 808,00
	5 561,31

	IT (sideteenus) 
	855,00
	725,07
	720,00
	483,11

	Halduskulud
	24 136,00
	24 461,92
	26 023,00
	12 328,56



Hooajal 2025/2026 etenduste külastatavus tõusis, paranes turundus ja müük. Etendusi mängiti kahel päeval nädalas - neljapäeval (mis pakus huvi lasteaedadele ja algklassidele) ja pühapäeval (enamus külastajatest olid pered, mängiti enamasti täissaalile). Lisaks tähtpäevasündmused (sh. sünnipäevad, jõulud) ning taas korraldati Rahvusvaheline nukuteatrite festival „Teater Kohvris“.

3. Teenus pakkujaga jätkates
Teenuse pakkujale eraldab linn kindlaks määratud summa 60 000 eurot (käibemaksuga) hooaja jooksul, millega tuleb pakkujal tagada seatud eesmärk:
1. nukuteatri nimetuse „Viljandi Nukuteater“ kasutamine;
1. nukuteatri turunduse korraldamine;
1. nukuteatri jätkusuutlik ja mitmekesine toimimine;
1. teenuse osutaja kohustuseks on saavutada vähemalt 4 000 külastajat ühe hooaja jooksul ning ta peab rakendama kõiki mõistlikke meetmeid selle eesmärgi saavutamiseks. (Teenuse osutaja peab tagama külastajate arvu usaldusväärse ja kontrollitava arvestuse. Külastajate arvu tõendamiseks tuleb pidada arvestust viisil, mis võimaldab hankijal andmeid kontrollida (nt piletimüügi andmed, kassaaruanded, piletimüügi keskkonna väljavõte või muu dokumenteeritud arvestus);
1. nukuetenduste pakkumine väikelastele, koolilastele, noortele ja täiskasvanutele;
1. hariduslike programmide pakkumine koolidele ja lasteaedadele;
1. koolivaheaja programmide ja perehommikute korraldamine;
1. osalemine vähemalt kolmel Viljandi linna poolt korraldatavatel sündmustel;
1. avalike etenduste korral peab kasutama ruumi, mis mahutab vähemalt 70 külalist ja on sobilik hanke eesmärgi täitmiseks.
1. piletihind maksimaalselt 10 € külastaja kohta (aktsepteerima Perekaarti; perepilet; grupipilet).
1. avalike etenduste piletimüük peab toimuma etenduse päeval kohapeal ning eelmüük veebikeskkonnas.

4. Teenusepakkuja leidmine
Viljandi Linnavalitsus kuulutas 29.06.2026 välja konkurentsipõhise läbirääkimistega hanke „Viljandi nukuteatri tegevuse korraldamine“ (viitenumber 310875). Tähtajaks, 15.07.2026, laekus kaks taotlust: Mittetulundusühingult Kohver (80548284) ja Mittetulundusühingult Temufi (80400943). 
23.07.2026 esitas hangete peaspetsialist pakkumuse esitamise ettepaneku mõlemale hankes osalenud taotlejale tähtajaga 10.08.2026 kell 09.00. Pakkumuse esitas neist üks.
Lepingusse planeeritakse jõuda septembri alguses ning leping kehtib kuni 01.06.2029. Ühe hooaja kestuseks on arvestatud vähemalt üheksa kuud.

5. Mõju Viljandi linna eelarvele
2026. aastal Sakala Keskuse võimalikud vahendid peale Viljandi Nukuteatri tegevuse lõpetamist Keskuse koosseisus (eelarve jääk):
1. palgafondist ja majanduskuludest prognoositav jääk (peale võimalikke koondamisi) 4000 eurot;
1. IKT kulude jääk kuus ca 160 eurot (kui lõpetada interneti leping ära alates septembri algusest);
1. Haldusameti kulude osas võib kokkuhoid tekkida koristuskuludelt alates augustist jäägiga ca 9000 eurot. Lisanduvad võimalikud kulud: inventari kokkupanek ja ruumide vabastamisega seotud kulud;
1. võimalik ka muu jäägi tekkimine (sh. kui kaua on vaja veel ruume kütta).

Hetkel (10.08.2026 seisuga) on nukuteatri eelarves kasutamata kokku 38 331 eurot, sellest tuleb katta augusti palgad ja koondamised (ca´ 19 000 eurot) ning kõik muud jooksvad halduse kulud (ruumide kütmine, kommunaalid jne).

6. Järgnev tegevus
1. Viljandi Linnavalitsusel viia sisse Sakala Keskuse põhimääruse muudatus, vastavalt Linnavolikogu otsusele. Sakala Keskuse põhimääruse projekt Lisa 1.
1. Viljandi Linnavalitsusel kinnitada uus Sakala Keskuse töötajate struktuur ja koosseis jättes sellest välja Viljandi Nukuteatri töötajad.
1. Peale linnavolikogu otsust koostab Viljandi Linnavalitsus edasise täpse tegevuskava Lossi 31 ruumide osas. 
1. Viljandi Nukuteatri valduses olevad varad jäävad Sakala Keskusele.

